DA en VF Plus in 'geveg oor wit ondersteuningsbasis' | Netwerk24
Dr. Leon Schreiber Foto: Malherbe Nienaber
Terwyl politieke partye asem ophou vir 'n hofuitspraak oor of die Verkiesingskommissie (OVK) se besluit om die kandidaat-registrasieproses vir die plaaslike verkiesings te heropen wettig is of nie, is die DA en VF Plus in 'n bekgeveg betrokke oor hul onderskeidelike teenkanting én ondersteuning van dié OVK-besluit.
'n Politieke kenner meen egter dat die kern van dié "geveg" tussen laasgenoemde twee partye "egter gaan oor vir wie die wit ondersteuningsbasis, in besonder die wit Afrikaner-steunbasis" in die verkiesings gaan stem.
Die konstitusionele hof het Sondag ook aangedui dat dit Maandagoggend uitspraak sal lewer in die dringende aansoek waarin die DA die wettigheid van die OVK-besluit om sy kandidaat-registrasieproses te heropen, betwis.